b'\n_START_ARTICLE_\nFranc Bogovi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nFranc se je rodil in odra\xc5\xa1\xc4\x8dal v vasici Veliki Kamen, ki le\xc5\xbei na jugovzhodu Slovenije v Ob\xc4\x8dini Kr\xc5\xa1ko. Veliki Kamen je od Senovega oddaljen 3 km od Kr\xc5\xa1kega pa 12 km. Po kon\xc4\x8dani gimnaziji v Bre\xc5\xbeicah je \xc5\xa1tudiral agronomijo na Univerzi v Mariboru. Leta 1987 se je poro\xc4\x8dil in z \xc5\xbeeno Bojano imata tri otroke: Damjana (1987), Katjo (1989) in Uro\xc5\xa1a (1997). Pred ustanovitvijo dru\xc5\xbeinskega podjetja leta 1990, je bil pet let zaposlen v podjetju Agrokombinat Kr\xc5\xa1ko. Do leta 1998 je uspe\xc5\xa1no razvijal dru\xc5\xbeinsko podjetje, ki ga danes vodijo \xc5\xbeena Bojana in njegova brata Maksi in Andrej. Leta 1986 je postal predsednik KS Koprivnica.\n_START_SECTION_\n\xc5\xbdupan Ob\xc4\x8dine Kr\xc5\xa1ko\n_START_PARAGRAPH_\nDecembra 1998 je bil prvi\xc4\x8d izvoljen za \xc5\xbeupana ob\xc4\x8dine Kr\xc5\xa1ko. Po lokalnih volitvah 2002 pa je za\xc4\x8del svoj drugi \xc5\xbeupanski mandat, leta 2006 tretji in leta 2010 \xc4\x8detrti mandat.\n_START_SECTION_\nPoslanec\n_START_PARAGRAPH_\nNa dr\xc5\xbeavnozborskih volitvah leta 2011 je kandidiral na listi SLS; s potrditvijo poslanskega mandata mu je avtomati\xc4\x8dno prenehala \xc5\xbeupanska funkcija. 2. marca 2013 je na kongresu postal 7. predsednik Slovenske Ljudske stranke. V vladi Janeza Jan\xc5\xa1e je zasedel polo\xc5\xbeaj kmetijskega ministra. Leta 2014 je po tem, ko je na Dr\xc5\xbeavnozborskih volitvah 2014 SLS izpadla iz parlamenta, odstopil z mesta predsednika stranke.\n_START_SECTION_\nVolitve v Evropski parlament 2014\n_START_PARAGRAPH_\nLeta 2014 je bil na skupni listi SLS in NSi skupaj z Lojzetom Peterletom izvoljen za evropskega poslanca. V mandatu 2014-2019 se je kot \xc4\x8dlan Evropske ljudske stranke zavzemal predvsem za projekt "Pametne vasi", ki je bil njegov paradni projekt.\n_START_SECTION_\nVolitve v Evropski parlament 2019\n_START_PARAGRAPH_\nPonovno je bil izvoljen leta 2019, ko je bil na skupni listi SDS in SLS s preferen\xc4\x8dnimi glasovi izvoljen skupaj z Milanom Zverom (nosilec liste) in Romano Tomc.'